Nuakšotas
Nuakšotas (arba Nufakšutas; arab. نواكشوط = Nawākšūṭ, pranc. Nouakchott) – miestas vakarinėje Mauritanijoje, netoli Atlanto vandenyno. 958 tūkst. gyventojų (2013 m.). Tai šalies sostinė, pagrindinis administracijos ir ekonomikos centras. Yra tarptautinis oro uostas, netoliese – ir jūrų uostas. Yra Valstybinė administravimo mokykla (įk. 1966 m.), Valstybinis islamo studijų institutas (įk. 1961 m.), nacionalinė biblioteka ir archyvas. Tai vienas didžiausių miestų Sahelio regione.